open-index/open-wikipedia-markdown huggingface dataset:
Debbie Gibson

**Deborah Ann ”Debbie” Gibson** (s. 31. elokuuta 1970 Brooklyn, New York) on yhdysvaltalainen poplaulaja. Hän nousi 17-vuotiaana *[[Billboard Hot 100|Billboard]]*-listan ykköseksi singlellä ”Foolish Beat”. 

Gibson sai 16-vuotiaana levytyssopimuksen Atlantic Recordsilta ja levytti debyyttialbuminsa *[[Out of the Blue (Debbie Gibsonin albumi)|Out of the Bluen]]* (1987) neljässä viikossa. Hän on jatkanut levytysuraansa 2020-luvulle saakka ja saanut menestystä myös musikaalinäyttelijänä sekä tositelevisioesiintyjänä.

Gibson nousi vielä vuonna 2006 *Billboard Adult Contemporary* -listan 24. sijalle ”Say Goodbye” -duetollaan Jordan Knightin kanssa. Hän toimi lyhyesti *[[American Idol]]in* *[[American Juniors]]* -spin-offin tuomarina.  

## Albumit
* *[[Out of the Blue (Debbie Gibsonin albumi)|Out of the Blue]]* (1987)
* *[[Electric Youth (albumi)|Electric Youth]]* (1989)
* *[[Anything Is Possible]]* (1990)
* *[[Body Mind Soul]]* (1993)
* *[[Think with Your Heart]]* (1995)
* *[[Deborah (albumi)|Deborah]]* (1996)
* *[[M.Y.O.B.]]* (2001)
* *[[Colored Lights]]* (2003)
* *[[Ms. Vocalist]]* (2010)
* *[[The Body Remembers]]* (2021)
* *[[Winterlicious]]* (2022)

## Lähteet

## Aiheesta muualla

* Viralliset sivut
Kosmologinen periaate

**Kosmologinen periaate** on kosmologiassa periaate, jonka mukaan maailmankaikkeus on homogeeninen ja isotrooppinen. Periaatteen mukaan mikään paikka ei ole erityisasemassa. Isotrooppisuudesta seuraa, että kaikki suunnat ovat samanarvoisia.  Sovellettuna kosmologinen periaate rajoittaa merkittävästi mahdollisten kosmologisten teorioiden moninaisuutta.  

## Lähteet
Kiprian (apulaispiispa)

**Piispa Kiprian** (siviilinimeltään **Aleksei Jakolevitš Šnitnikov**;  1879–1914) oli venäläinen pappismunkki ja vuosina 1913–1914 Sortavalan piispa. Suomenkielisissä esityksissä hänen nimensä on esiintynyt muodoissa Kypriano, Kyprianos, Kiprianus tai Kyprianus.

Aleksei Jakolevitš Šnitnikov syntyi kauppiasperheeseen 16. tammikuuta 1879 Tverin kuvernementin Ostaškovissa. Munkiksi hänet vihittiin jo vuonna 1902 eli harvinaisen nuorena. Hän kävi pappisseminaarin ja sittemmin Pietarin hengelliseen akatemian, josta hän valmistui teologian kandidaatiksi 1904.

Hän tuli Suomeen vuonna 1905 synodaalisaarnaajaksi arkkipiispa Sergein kutsusta ja opetteli perusteellisesti suomen kielen, mistä häntä ortodoksisessa Karjalassa arvostettiin . Hän oli tullessaan pappismunkki, mutta sai arkkimandriitan arvon jo neljä vuotta myöhemmin.

Vuonna 1907 perustettiin Uhtualla pidetyssä kokouksessa pyhän suurmarttyyri Georgioksen Karjalan oikeauskoinen veljeskunta, jota Kiprian johti alusta lähtien. Veljeskunta perustettiin vastatoimena Karjalassa ja Aunuksessa alkanutta luterilaista lähetystyötä vastaan. Veljeskunta perusti kouluja ja järjesti sisälähetysjuhlia sekä kirkollisia tilaisuuksia. Ilomantsin Liusvaaraan ja Sonkajanrannalle veljeskunta perusti suomenkieliset koulut. Kiprian esitteli yhdessä arkkipiispa Sergein kanssa Karjalan veljeskunnan asiaa myös tsaari Nikolai II:lle.

Kiprian toimi aktiivisesti kirkon pyhimpien aarteiden tuomiseksi tavallisen kansan ulottuville; tärkeimmät tällaiset olivat vuonna 1909 toteutettu ihmeitätekevän Konevitsan Jumalanäidin ikonin ristisaatto Laatokan Karjalassa sekä vuotta myöhemmin Orusjärven kirkon vihkiäisiin Valamosta tuotu palanen Kristuksen ristinpuuta.

Kiprian oli ortodoksisen uskon puolustaja. Karjala oli Kiprianille ortodoksisuuden pyhää maata.

Kiprian vihittiin Sortavalan apulaispiispaksi Iisakin kirkossa  Pietarissa 10. maaliskuuta 1913, mutta jo 18. kesäkuuta 1914 hän menehtyi väärin hoidettuun umpilisäkkeen tulehdukseen vain 35 vuoden iässä.

Hänen hautansa on Laatokan Valamossa. 

## Lähteet
* Loima, Jyrki: Esipaimen siunaa. Suomen ortodoksiset piispat; Pyhäin Sergein ja Hermanin veljeskunta, Kuopio 1999.

### Viitteet

## Aiheesta muualla
* Kun Kypriano vihittiin Iisakinkirkossa Sortavalan ja Karjalan piispaksi, Helsingin Sanomat, 23.04.1939, nro 108, s. 34, Kansalliskirjaston digitaaliset aineistot
Vesto Slipher

**Vesto Melvin Slipher** (11. marraskuuta 1875 – 8. marraskuuta 1969) oli yhdysvaltalainen tähtitieteilijä.

Slipher havaitsi vuonna 1912 ensimmäisenä siirtymän galaksien spektriviivoissa ja oli siten ensimmäinen punasiirtymän havaitsija. Havainto oli lopulta osaltaan johtamassa alkuräjähdysteorian syntyyn.

## Katso myös
*Edwin Hubble
*Henrietta Swan Leavitt

## Lähteet

## Aiheesta muualla
*
Luettelo keskiajalla hallinneista paaveista

Tämä on **luettelo [[keskiaika|keskiajalla]] hallinneista [[paavi|paaveista]]**. Luettelo alkaa Gregorius I:stä ja päättyy suuren skisman lopettaneeseen Martinus V:een.
Marko Malvela

**Marko Malvela**, LitM (s. 16. maaliskuuta 1971 Lappeenranta) on suomalainen uintivalmentaja ja työnohjaaja. Hänellä on psykologiliiton myöntämä urheilun psyykkisen valmennuksen sertifikaatti.

Malvela on valmentanut neljätoista uimaria kansainvälisiin arvokilpailuihin. Hänen uimareistaan Jere Hård, Ari-Pekka Liukkonen ja Mimosa Jallow ovat voittaneet EM-mitaleita. Yhteensä mitaleita on kertynyt 15 aikuisten EM-tasolta. Lisäksi hän on toiminut Suomen uintimaajoukkueen valmentajana lukuisissa kansainvälisissä uintikilpailuissa. Olympiavalmentajana hän on toiminut Sydneyssä (2000), Ateenassa (2004), Lontoossa (2012), Riossa (2016) ja Tokiossa (2020). Päätyönään Malvela tekee työnohjauksia, psyykkistä valmennusta sekä koulutuksia yksilöille, yhteisöille ja yrityksille. Malvela on naimisissa ja hänellä on kolme lasta. Malvela asuu Jyväskylässä. Hän on kirjoittanut yhdeksän uintiaiheista kirjaa:
* *Otetta veteen*, 1999
* *Erinomaista ainesta*, 2007
* *Kilpakirja uinnista*, 2008
* *Käytäntöä parhaimmillaan*, 2011
* *Kaikki irti uinnista*, 2014
* *Ecco Homme*, 2015
* *Liikkeen Teoria*, 2018
* *Niukkuuden Radikaali*, 2020
* *Kasi*, 2022
Thomas Menino

**Thomas Michael Menino** (27. joulukuuta 1942 Boston, Massachusetts – 30. lokakuuta 2014 Boston, Massachusetts) oli yhdysvaltalainen demokraattisen puolueen poliitikko. Hän oli Bostonin pormestari 1993–2014 ja sen ensimmäinen amerikanitalialainen pormestari.

Menino oli istunut Bostonin kaupunginvaltuustossa yhdeksän vuoden ajan ennen silloisen pormestari Raymond Flynnin siirtymistä Vatikaanin-suurlähettilään virkaan. Hän toimi siirtymäkauden pormestarina neljän kuukauden ajan ennen valintaansa ensimmäiselle täydelle kaudelle marraskuussa 1993. Hän tuli valituksi uudelleen vuosina 1997, 2001 ja 2005 selvillä äänienemmistöillä (2001: 76&nbsp;%, 2005: 67&nbsp;%).

Menino kuoli syöpään Bostonissa 71-vuotiaana 30. lokakuuta 2014. Hän oli aiemmin potenut sarkoomaa, munuaiskivitautia ja Crohnin tautia.

Meninolla oli vaimo Angela Faletra sekä lapset Susan ja Thomas Jr.

## Lähteet
Engines of Creation

**Engines of Creation** on kitaristi Joe Satrianin kymmenes sooloalbumi.

## Kappaleet
# "Devil's Slide" – 5:11
# "Flavor Crystal 7" – 4:26
# "Borg Sex" – 5:27
# "Until We Say Goodbye" – 4:31
# "Attack" – 4:22
# "Champagne?" – 6:04
# "Clouds Race Across the Sky" – 6:14
# "The Power Cosmic 2000 – Part I" – 2:10
# "The Power Cosmic 2000 – Part II" – 4:23
# "Slow and Easy" – 4:44
# "Engines of Creation" – 5:58
Ralph Siegel

**Ralph Siegel** (s. 30. syyskuuta 1945 München) on saksalainen muusikko, säveltäjä ja tuottaja. Siegel on yksi Eurovision laulukilpailun keskeisistä hahmoista – hän on osallistunut kilpailuun peräti 24 laululla. Viisukarsintoihin hän oli vuoteen 2007 mennessä osallistunut yhteensä 45 kappaleella eri maissa, muun muassa Suomessa. Ainoa voitokas Siegelin säveltämä kappale on ollut Nicolen esittämä balladi ”Ein bißchen Frieden”, joka voitti vuoden 1982 kilpailun.

Vuonna 1980 Siegel sävelsi Dschinghis Khan -yhtyeelle kappaleen ”Hadschi Halef Omar”, joka kertoo samannimisestä fiktiivisestä hahmosta. Suomeksi kappale on nimeltään ”Sheikki Ali Hassan”, ja se on yksi Frederikin tunnetuimmista kappaleista. Käännösteksti on Juha Vainion tekemä. Edellisen vuoden euroviisuhitti ”Dschinghis Khan” nousi Suomessa suosioon niin ikään Frederikin esityksenä ja Vainion sanoittamana.

Ralph Siegelin isä Ralph Maria Siegel (1911–1972) oli myös säveltäjä. Heidän sävellyksiään voi joissakin lähteissä (esimerkiksi Suomen äänitearkistossa) näkyä ikään kuin yhden henkilön tekeminä, vaikka kyseessä on kaksi eri säveltäjää.

## Kappaleet Eurovision laulukilpailussa

## Lähteet
Taki Inoue

**Takachiho ”Taki” Inoue** (, s. 5. syyskuuta 1963 Kōbe) on japanilainen kilpa-autoilija. Inoue osallistui urallaan 18 Formula 1 -luokan osakilpailuun Simtekin ja Footworkin ajokeilla, joilla hän pääsi viisi kertaa maaliin. Hänen paras kilpailusijoituksensa oli vuoden 1995 Italian GP:n kahdeksas sija. Pisteitä Inoue ei saavuttanut. Inouen paras lähtöruutu on 18. 

Inouella oli alun perin tallipaikka Minardilla kaudeksi 1996, mutta sponsorit lähtivät viime hetkellä pois kelkasta ja Inouen paikan sai italialainen Giancarlo Fisichella. Inoue ajoi vielä kolme vuotta muissa luokissa, ennen kuin hän lopetti ajamisen vuonna 1999. Tämän jälkeen hän on toiminut managerina. 2004 Inoue teki comebackin Japanin All-Japan GT-sarjan pienemmässä GT300-luokassa, jossa hän kilpaili Hitotsuyama Racingin Porschella saavuttamatta kuitenkaan pistesijoja ajamissaan kuudessa kilpailussa. GT-ura jatkui vuoteen 2008 asti, jonka jälkeen hän lopetti uudelleen kilpa-autoilijan uransa.

Inoue valittiin vuonna 2013 Autosportin lukijaäänestyksessä 20 viime vuoden huonoimmaksi kuljettajaksi. Inoue itse otti valinnan huumorilla ja kiitti kaikkia äänestäjiään. 

## Formula 1 -tulokset

## Lähteet

## Aiheesta muualla
*Virallinen Twitter
*Virallinen Facebook
*Takashi Inoue Racing Career Profile
Magic (Gillanin albumi)

**Magic** on Ian Gillanin johtaman englantilaisen hard rock -yhtyeen Gillanin viimeinen albumi vuodelta 1982. Vuonna 1989 albumi julkaistiin uudelleen seitsemällä bonuskappaleella täydennettynä.

## Kappalelista
### Alkuperäinen versio
*Magic* (LP-versio)
*A puoli
# "What’s The Matter" * (3.33) (Gillan/McCoy/Gers) *
# "Bluesy Blue Sea" * (4.48) (Gillan/Gers)*
# "Caught In A Trap" * (3.34) (Gillan/Towns) *
# "Long Gone" * (3.59) (Gillan/Towns) *
# "Driving Me Wild" * (3.05) (Gillan/Towns) *
*B puoli
# "Demon Driver" * (7.15) (Gillan/Towns) *
# "Living A Lie" * (4.27) (Gillan/Towns) *
# "You’re So Right" *(2.55) (Gillan/McCoy) *
# "Living For The City" * (4.27) (Wonder) *
# "Demon Driver (reprise)" * (0.42) (Gillan/Towns)*

### Vuoden 1989 uudelleenjulkaisu

# "What’s The Matter" * (3.31) (Gillan / McCoy / Gers) *
# "Bluesy Blue Sea" *(4.51) (Gillan / Gers) *
# "Caught In A Trap" *(3.35) (Gillan / Towns) *
# "Long Gone" *(3.57) (Gillan / Towns) *
# "Driving Me Wild" *(3.01) (Gillan / Towns) *
# "Demon Driver" *(7.16) (Gillan / Towns) *
# "Living A Lie" *(4.25) (Gillan / Towns) *
# "You’re So Right" *(2.55) (Gillan / McCoy) *
# "Living For The City" *(4.28) (Wonder) *
# "Demon Driver (reprise)" *(0.44) (Gillan / Towns) *
# "Breaking Chains" *(3.28) (Gillan / Gers) *
# "Fiji" *(5.21) (Gillan / McCoy) *
# "Purple Sky" *(3.24) (Gillan / McCoy) *
# "South Africa" *(4.03) (Marsden) *
# "John" *(4.44) (Gillan) *
# "South Africa" (12" extended version) *(7.18) (Marsden) *
# "Helter Skelter" *(3.26) (Lennon / McCartney)*
# "Smokestack Lightning" *(4.08) (Burnett) *

## Kokoonpano

* Ian Gillan – laulu
* Colin Towns – koskettimet
* John McCoy – basso
* Janick Gers – kitara
* Mick Underwood – rummut
Aaro Korpi

**Aaro Korpi** on fiktiivinen henkilö, joka esiintyy useissa Ilkka Remeksen romaaneissa. Teini-ikäinen Aaro on päähenkilö Remeksen nuortenromaaneissa ja sivuhenkilö muutamissa aikuisten kirjoissa, joissa hänen isänsä Antti Korpi esiintyy. Hänellä on ruskeat hiukset ja hän on ikäisekseen pitkä.  

## Yleistä
Aaro Korpi asuu perheensä kanssa Brysselissä, mutta vierailee myös usein mummonsa ja kaverinsa Nikon luona Suomessa. Aaro käy kansainvälistä koulua ja harrastaa tietokoneita ja vedonlyöntiä. Hän joutuu usein seikkailuihin, joihin häntä ajavat muun muassa vedonlyönti, nettiharrastus, uteliaisuus ja hänen isänsä Antin työ etsivänä. Aaro on kiinnostunut isänsä työstä rikosten parissa ja yrittää saada selville, mitä hänen isänsä Antti Korpi työtovereineen milloinkin tutkii.

## Perhe
Aaron isä Antti Korpi työskentelee Brysselissä Euroopan unionin rikostutkintayksikössä. Äiti Soile työskentelee fyysikkona CERN:n hiukkastutkimuslaitoksessa Genevessä. Molemmat vanhemmat ovat työn vuoksi kiireisiä, ja siksi perheessä asuukin välillä myös au pair.

## Kirjat
### Aaro Korpi -sarja
* *[[Piraatit (kirja)|Piraatit]]* (WSOY 2003)
* *[[Musta kobra]]* (2004)
* *[[Pimeän pyöveli]]* (2005)
* *[[Kirottu koodi]]* (2006)
* *[[Hermes (kirja)|Hermes]]* (2007)
* *[[Draculan ratsu]]* (2008)
* *[[Operaatio Solaris]]* (2009)
* *[[Riskiraja]]* (2010)

### Muut
* *[[Ikiyö]]* (2003)
* *[[Hiroshiman portti]]* (2004)
* *[[6/12]]* (2006)

## Aiheesta muualla
* Ilkka Remeksen kotisivut
Kathy Acker

**Kathy Acker** (18. huhtikuuta 1947 Manhattan, New York – 30. marraskuuta 1997 Tijuana, Meksiko) oli yhdysvaltalainen kirjailija. Acker oli postfeministi. Useat hänen teoksistaan ovat luonteeltaan varsin seksuaalisia ja aiheuttivat aikanaan kohua. Hänen kirjoistaan on suomennettu *Tunnottomien valtakunta* (1988) ja *Pussy, merirosvokuningatar* (1996).

## Elämä

Acker syntyi New Yorkissa ylemmän keskiluokan amerikanjuutalaiseen perheeseen. Hän aloitti runojen kirjoittamisen lapsuudessaan. Teini-ikäisenä hän vietti paljon aikaa kantakaupungin avantgarde-taiteilijapiireissä ja nousi taidemaailman tietoisuuteen omakustannekatukirjoillaan, joita hän lähetti 600 ihmiselle. 1970–luvulla Ackerin kirjallisuus sisälsi teemoiltaan äärirajoille vietyjä seksuaalisia sisältöjä, mitkä herättivät huomiota Lontoossa ja Pariisissa. 1980–luvulla hän muutti Lontooseen, missä hänen suosionsa perustui kirjoissaan käsiteltyihin post-punkisen vastakulttuurin esilletuontiin sekä Margaret Thatcherin Britannian kritisointiin. Kirjoittamisen ohella Acker kiinnostui myös kehonrakennuksesta, tatuoinneista sekä BDSM-fetisismistä. Hän oli kahdesti naimisissa ja kahdesti eronnut sekä aikuisiällään avoimesti biseksuaalinen.

Ackerilla todettiin huhtikuussa 1996 rintasyöpä. Epäonnistuneen leikkauksen seurauksena hän menetti uskonsa perinteiseen lääketieteeseen ja koetti erilaisia uskomuslääkinnän muotoja, mutta menehtyi sairauteensa marraskuussa 1997.

## Teokset

### Suomentamattomat teokset
* *Politics* (1972) 
* *Childlike Life of the Black Tarantula By the Black Tarantula* (1973) 
* *I Dreamt I Was a Nymphomaniac: Imagining* (1974) 
* *Adult Life of Toulouse Lautrec* (1978) 
* *N.Y.C. in 1979* (1981) 
* *Great Expectations* (1983) 
* *Algeria: A Series of Invocations Because Nothing Else Works* (1984) 
* *Blood and Guts in High School* (1984) 
* *Don Quixote: Which Was a Dream* (1986) 
* *Literal Madness: Three Novels* (1987) 
* *In Memoriam to Identity* (1990) 
* *Hannibal Lecter, My Father* (1991) 
* *My Mother: Demonology* (1994) 
* *Pussycat Fever* (1995) 
* *Dust: Essays* (1995) 
* *Bodies of Work: Essays* (1997) 
* *Portrait of an Eye: Three Novels* (1998) 
* *”Rip-Off Red, Girl Detective”* (2002, vuoden 1973 käsikirjoituksesta) 

### Suomennetut teokset
* 
* 

## Lähteet

## Kirjallisuutta
* *Kathy Acker and Transnationalism*, ed. Polina Mackay and Kathryn Nicol (Cambridge Scholars, 2009)

## Aiheesta muualla

* Erola, Jan: Kathy Ackerin kerronta on kuin jatkuva orgasmi. *Ylioppilaslehti* 13/1996.
* Hietanen, Eija: Uusi ei synny tyhjästä. *Yliopisto* 15/1996.
Tiofeeni

**Tiofeeni** on aromaattinen heterosyklinen yhdiste, jonka kemiallinen kaava on C4H4S. Siitä käytetään myös nimiä *divinyleenisulfidi*, *tiasyklopentadieeni* ja *tiofuraani*.

Tiofeeni on normaaliolosuhteissa olomuodoltaan herkästi syttyvää, väritöntä nestettä, jolla pistävä haju. Tiofeenin moolimassa on 84,1 g/mol, sulamispiste − 38 °C, kiehumispiste 84 °C, tiheys 1,06 g/cm3, leimahduspiste - 1 °C ja CAS-numero 110-02-1. Tiofeeni ei liukene veteen.

Tiofeeni hajoaa kuumentuessaan ja palaessaan, jolloin muodostuu muun muassa myrkyllisiä ja ärsyttäviä rikkioksideja.

## Valmistus ja käyttö
Tiofeenia esiintyy kivihiilitervassa, josta sitä voidaan erottaa tislaamalla tai uuttamalla. Synteettisesti yhdistettä voidaan valmistaa eteenin ja rikkivedyn välisellä reaktiolla alumiinioksidin toimiessa katalyyttinä tai butaanin, butanolin, butanaldehydin tai furaanin ja rikin välisellä reaktiolla. Tiofeenia käytetään liuottimena sekä polymeerien, lääkkeiden ja lääkeiden synteesien lähtöaineena.

## Ympäristö- ja terveysvaikutukset
Lyhytaikainenkin altistus tiofeenille ärsyttää silmiä ja ihoa.

## Lähteet

## Aiheesta muualla

*
*PubChem: Polythiophene 
*Human Metabolome Database (HMDB): Thiophene 
*ChemBlink: Thiophene
Jelena Baturina

**Jelena Nikolajevna Baturina** (, s. 8. marraskuuta 1963 Moskova, Neuvostoliitto) on venäläinen oligarkki. Hän omistaa rakennusyhtiö Intekon (). Hän oli naimisissa Moskovan entisen pormestarin Juri Lužkovin kanssa, jonka väitettiin junailevan edullisia kauppoja vaimolleen. Lužkov kuoli joulukuussa 2019.

Liike-elämän aikakauslehti *[[Forbes]]* listasi maaliskuussa 2007 hänet maailman 279. rikkaimmaksi henkilöksi. Hän on samalla Venäjän rikkain nainen. Baturinalla on kaksi lasta. 

## Yhteys Bidenin perheeseen

Vuonna 2020 Yhdysvaltain senaatin komitea julkaisi raportin, jonka mukaan Joe Bidenin poika Hunter Bidenin investointiyhtiö Rosemont Seneca Thornton oli saanut 3,5 miljoonaa dollaria Baturinalta konsultointisopimuksista.
Keväällä 2014 Joe ja Hunter Biden tapasivat Baturinan Washingtonissa Café Milanossa. Baturinaa ei ole ikinä lisätty sanktiolistoille, joilla on suuri määrä venäläisiä liikemiehiä.

## Henkilöhistoria
Jelena Baturina aloitti uransa tehdastyöläisenä. Hän tapasi tulevan miehensä Juri Lužkovin vuonna 1987, ja he menivät naimisiin vuonna 1991. Samana vuonna Baturina perusti Inteko-yrityksen, joka valmisti muovista huonekaluja ja astioita. Myöhemmin yritys laajeni rakennusalalle ja lähti hurjaan nousuun aviomies Lužkovin tultua valituksi Moskovan pormestariksi.  

Vuonna 2007 Jelena Baturina haastoi *Forbesin* venäjänkielisen painoksen oikeuteen. Syynä oli erimielisyys lehden kannen sitaatista joulukuun 2006 numerossa. Varsinainen syy lienee itse artikkelin arkaluonteisessa väitteessä, jossa pormestari-aviomiehen arvioitiin junailleen edullisia kauppoja Baturinan yritykselle. Baturina voitti oikeudenkäynnin.

## Lähteet

## Aiheesta muualla
* Inteko-yhtiön nettisivut
Maailma ja me

**Maailma ja me** oli Suomessa vuosina 1968–1992 ilmestynyt yhteiskunnallinen aikakauslehti, jota julkaisivat APN ja Suomi–Neuvostoliitto-Seura. Lehden päätoimittajina toimivat Osmo Helin vuosina 1968–1985 ja Ilkka Lappalainen vuosina 1985–1992. Vuodesta 1990 lehteä julkaisi oli nivalalainen MM-lehti.

*Maailma ja me* muistutti sisällöltään ja tyyliltään *[[Valitut Palat|Valittuja Paloja]]*, mutta oli neuvostoliittolaismielinen.

Lehden päätoimittaja Ilkka Lappalainen on kirjoittanut pääosin päätoimittajavuosiaan käsittelevän tietokirjan ''Rapistuvan Kremlin renkinä – Kommunismin usko, toivo ja tappio''.

## Lähteet

## Aiheesta muualla
* Maailma ja Me kaatui Neuvostoliiton kainalossa. Yle uutiset 23.2.2011.
Yleisurheilu kesäolympialaisissa 1920

**[[Kesäolympialaiset 1920|Vuoden 1920 kesäolympialaisissa]] [[Belgia]]n [[Antwerpen]]issä** järjestettiin yleisurheilussa 29 kilpailutapahtumaa, kaikki miehille. Suomi ja Yhdysvallat olivat ylivoimaisesti parhaat yleisurheilujoukkueet. Molemmat hankkivat yhdeksän lajivoittoa.

## Mitalistit

## Lähteet
*Kansainvälisen Olympiakomitean tulostietokanta

## Aiheesta muualla
Peter Van Petegem

**Peter Van Petegem** (s. 18. tammikuuta 1970 Opbrakel) on entinen belgialainen maantiepyöräilijä, kevään yhden päivän klassikkokilpailujen erikoismies. Kauteen 2007 uransa päättänyt Van Petegem on yksi yhdeksästä ajajasta, jotka ovat voittaneet Flanderin ympäriajon ja Pariisi-Roubaix´n samana vuonna (2003).

## Saavutuksia
*Maantieajon MM-kilpailu: 1998 (2.), 2003 (3.)
*Flanderin ympäriajo: 1998 (5.), 1999 (1.), 2000 (8.), 2002 (3.), 2003 (1.), 2005 (3.), 2006 (4.)
*Pariisi-Roubaix: 2000 (2.), 2003 (1.), 2004 (6.)
*Milano–San Remo: 1998 (7.), 1999 (7.)
*Liège-Bastogne-Liège: 2002 (7.)
*Amstel Gold Race: 2001 (6.), 2002 (6.), 2004 (5.)
*Gent-Wevelgem: 2000 (2.) 
*Grand Prix Scheldeprijs: 1994 (1.) 
*Trofeo Luis Puig: 1996 (1.)
*Omloop Het Volk: 1997 (1.), 1998 (1.), 2002 (1.)
*Grand Prix E-3 Harelbeke: 1999 (1.)
*De Pannen kolmen päivän ajo: 1999 (1.), 2002 (1.)
*Grand Prix d'Isbergues: 2000 (1.), 2001 (1.)
*Kuurne-Bryssel-Kuurne: 2001 (1.)
*Pariisi–Nizza-ajo: 2001 kokonaiskilpailun 3. sija + voitto 2. etapilla
*Alankomaiden ympäriajo: 1998 (3.)
*Maailmancup: 2000 (10.), 2002 (8.), 2003 (3.), 2004 (7.)

## Lähteet
* Peter Van Petegem trap-friis -tietokannassa
Ami Hasan

**Ami Hasan** (17. helmikuuta 1956 Helsinki – 25. toukokuuta 2021 Helsinki) oli suomalainen mainostoimistojohtaja. Hän oli vuonna 1991 perustamansa mainostoimisto Hasan & Partnersin hallituksen puheenjohtaja.

Huhtikuussa 2017 Ami Hasan valittiin ensimmäisenä suomalaisena kansainvälisen luovan suunnittelun kattojärjestön Art Directors Club of Europen (ADC*E) presidentiksi.. Hän istui Cannesin kansainvälisen mainosfestivaalin tuomaristossa kahdesti, Clio-mainoskilpailun tuomaristossa kahdesti, The CUP-mainoskilpailun tuomaristossa kahdesti ja kerran D&AD-mainoskilpailun tuomaristossa. Hän oli myös Cresta-mainoskilpailun Executive Juryn pysyvä jäsen. Suomessa hänet palkittiin useilla palkinnoilla ja kunnianosoituksilla, kuten Vuoden huiput -kilpailun Platinahuipulla. Vuonna 2003 Hasan toimi Vuoden huiput -kilpailun ylituomarina. Ami Hasan luennoi useissa korkeakouluissa ja seminaareissa Suomessa, muissa Euroopan maissa, Yhdysvalloissa ja Japanissa.

Ami Hasan kuului Marimekko Oyj:n hallitukseen 2008–2014.

Ami Hasan kuoli 25. toukokuuta 2021 pitkäaikaisen sairauden uuvuttamana.

Hasan kuului Suomen juutalaiseen vähemmistöön. Hänen isänsä oli lääkäri ja professori Jeddi Hasan.

## Lähteet
Luettelo suomenkielisistä mangasarjoista

Suomeksi ilmestyneet mangasarjat. 

__NOTOC__
## !–9

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W

## Y

## Katso myös
* Luettelo mangasarjoista
* Luettelo suomenkielisistä manhwasarjoista

## Lähteet

## Aiheesta muualla
* Suomimanga - Tokio.fi Kattava lista suomeksi julkaistuista ja julkaistavista mangasarjoista.
Yoo Young-chul

**Yoo Young-chul** (; s. 1970) on eteläkorealainen sarjamurhaaja ja kannibaali. 

Hän on myöntänyt syyllistyneensä 21 murhaan syyskuun 2003 ja heinäkuun 2004 välisenä aikana. Hänet pidätettiin heinäkuussa 2004, todettiin 13.12.2004 syylliseksi 20 murhaan ja tuomittiin kuolemaan.

Yoo tappoi uhrinsa vasaralla mukiloimalla ja puukottamalla, poltti uhreistaan kolme ja tuhosi vähintään yksitoista ruumista tunnistamiskelvottomiksi irrottomalla ruumiinosia toisistaan. Hän tunnusti syöneensä joidenkin uhriensa maksat. Uhrit olivat pääosin kotikäyntejä tehneitä prostituoituja ja varakkaita, ikääntyneitä naisia ja eläkeläispariskuntia.

Viha rikkaita ja naisia ​​kohtaan ajoi Yoo Young-chulin tekemään 20 murhaa ennen pidättämistään, mikä oli vain murto-osa hänen itse asettamasta tehtävästään tappaa 100 ihmistä.

Vaikka hän alun perin tunnusti 26 murhaa, oikeus vahvisti vuoden 2005 oikeudenkäynnissä 20 kuolemantapausta.

Korkein oikeus tuomitsi Yoon uudelleen kuolemaan 19. kesäkuuta 2005. Tapaus herätti Etelä-Koreassa keskustelua, sillä kuolemanrangaistusta ei ole sovellettu käytäntöön vuoden 1997 jälkeen ja ennen Yoon tapausta oli pohdittu sen kieltämistä kokonaan. Hän on ollut vuodesta 2005 lähtien vangittuna Uiwangin vankilassa Soulissa.

## Lähteet

*All2know
Miehen tie (elokuva)

**Miehen tie** on suomalainen draamaelokuva vuodelta 1940. Se jäi talvisodassa kaatuneelta ohjaajalta Nyrki Tapiovaaralta kesken. Elokuva perustuu F. E. Sillanpään romaaniin *[[Miehen tie]]* (1932). Elokuvan valmistuttua Sillanpää oli juuri saanut Nobelin palkinnon.

Elokuvan ohjasi loppuun Hugo Hytönen. Käytännössä elokuvan loppuun saattamisesta vastasi tuottaja Erik Blomberg vaimonsa Mirjami Kuosmasen kanssa. He muokkasivat käsikirjoitusta ja panivat henkilöiden tärkeysjärjestyksen uusiksi, sillä monet näyttelijät olivat Tapiovaaran tapaan kuolleet sotatoimissa. Hytösen vastuulle jäi henkilöohjaus. Eräitä kohtauksia oli kuvattava uudelleen ja tarinan kehittely oli saatava vastaamaan uutta tilannetta.

## Juoni
Avausjaksossa maanviljelijä Paavo Ahrolan (Gunnar Hiilloskorpi) vaimo Anni (Irja Kuusla) tekee kuolemaa. Keväisen paljaassa luonnossa Paavo pohtii, miten jatkaa eteenpäin. Siementä pitää kylvää vakoon vaimon poismenosta huolimatta. 

Kesällä Paavo kohtaa entisen heilansa, Vormiston Alman (Mirjami Kuosmanen). Paavon ja Alman yhteinen eroottinen menneisyys esitetään takaumana. Käy selväksi, että Alma on Paavon todellinen rakkaus, jonka tielle tuli järkiavioliitto Jaskarin Annin kanssa.

Syksy on Paavon levottoman etsinnän ja harhailun aikaa, etsikkoaikaa, joka on välttämätöntä hänen kehitykselleen, miehen tielle. Alma ei lupaa tulla Paavolle vielä, mutta joskus. Talvi tuo heidät lopullisesti yhteen. 

## Näyttelijät

## Arviot

Blombergin mukaan *Miehen tiessä* pyrittiin säilyttämään mahdollisimman paljon Tapiovaaran henkeä, vaikkakin kokonaisuutta on luonnehdittu hienoisesti epätasaiseksi. Päänäyttelijöiden työtä on kiitetty luontevaksi ja monitahoiseksi. Päähenkilöiden mielenliikkeet vertautuvat vuodenaikoihin ja luonnon kiertokulkuun. Tv-kriitikko Arto Pajukallio nostaa esiin erityisesti George de Godzinskyn musiikin.

## Lähteet
* Toiviainen, Sakari: Nyrki Tapiovaaran tie; Suomen elokuva-arkisto, Valtion painatuskeskus, Helsinki 1986, 

### Viitteet
Kaisu Leppänen

**Katri Sisko Juhontytär ”Kaisu” Leppänen** () oli suomalainen näyttelijä. Hän teki Suomen Kansallisteatterissa yli neljä vuosikymmentä kestäneen uran, valkokankailla hän tulkitsi vahvoja naisrooleja. Kaisu Leppänen palkittiin Pro Finlandia -mitalilla vuonna 1957, sekä Jussi-patsaalla vuonna 1949 naissivuosasta Mettälän Santrana elokuvassa *[[Ihmiset suviyössä (vuoden 1948 elokuva)|Ihmiset suviyössä]]*.

Kaisu Leppänen oli näyttelijä Aarne Leppäsen sisar. 

## Ura
Leppäsen teatteriura alkoi 17-vuotiaana, jolloin hän pääsi Suomen Kansallisteatteriin kuiskaajaksi. Suomen Näyttämöopiston hän suoritti 1927–1928. Leppänen sai koulun jälkeen kiinnityksen Kansallisteatteriin ja jäi sieltä eläkkeelle 1970. Hän näytteli teatterissa yli 150 roolissa. Hänen vaikuttaviin roolisuorituksiinsa kuuluivat muun muassa *[[Niskavuori|Niskavuoren]]* Loviisa, Elisabetin osa näytelmässä *[[Maria Stuart (näytelmä)|Maria Stuart]]*, leskirouva Gurmyskajan osa Aleksandr Ostrovskin näytelmässä *[[Metsä (näytelmä)|Metsä]]*, Irina Arkadina Anton Tšehovin näytelmässä *[[Lokki (näytelmä)|Lokki]]* sekä äidin osa Federico García Lorcan *[[Veren häät|Veren häissä]]*.

Leppänen debytoi valkokankailla 25-vuotiaana huonepalvelijan osassa mykkäelokuvassa *[[Korkein voitto]]*. Vuonna 1932 hänellä oli yksi naispääosista komediassa *[[Olenko minä tullut haaremiin (vuoden 1932 elokuva)|Olenko minä tullut haaremiin]]*. 1930-luvun jälkipuoliskolla hän teki voimakkaat naispääosat draamaelokuvissa *[[Vieras mies tuli taloon (vuoden 1938 elokuva)|Vieras mies tuli taloon]]*, (1938), *[[Syyllisiäkö?]]* (1938) ja *[[Lapseni on minun]]* (1940). Leppänen itse piti merkittävimpänä roolinaan Astrid Jönssonia Wilho Ilmarin ohjaamassa *Vieras mies tuli taloon* -elokuvassa.

Leppäsen muita filmirooleja ovat Jussilla palkittu Mettälän Santra Valentin Vaalan elokuvassa *[[Ihmiset suviyössä (vuoden 1948 elokuva)|Ihmiset suviyössä]]* ja Töyryn emäntä Edvin Laineen suurelokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]*. Onnistuneita tulkintoja olivat myös matami Röhelin elokuvassa *[[Kun on tunteet]]* sekä apuvaimo Lindgreenska *[[Pastori Jussilainen|Pastori Jussilaisessa]]*. Leppäsen viimeiseksi filmityöksi jäi ruotsinkielisen rouvan osa Taavi Kassilan elokuvassa *[[Petos (vuoden 1988 elokuva)|Petos]]* vuonna 1988.

Kaisu Leppäsen ensimmäinen aviopuoliso oli ohjaaja Ilmari Unho ja toinen näyttelijä Tauno Majuri. Leppäsen ja Unhon poika oli Suomen Filmiteollisuudessa työskennellyt elokuvaaja Pentti Unho (1928–1970). Molemmat liitot päättyivät eroon.

Muun muassa Panu Rajala on *Tampereen Teatterin historiassaan* (2004) sekoittanut Kaisa ja Kaisu Leppäsen.

## Filmografia

## Lähteet

* 
* .
* Spectrum Tietokeskus 15. WSOY, 1982. .

### Viitteet

## Aiheesta muualla
*
Gheorghiu

**Gheorghiu** on romanialainen sukunimi, jota edustavat muun muassa seuraavat tunnetut henkilöt:

*Angela Gheorghiu (s. 1965), oopperalaulaja
*Constantin Virgil Gheorghiu (1916–1992), romanialaissyntyinen ranskalainen kirjailija
*Florin Gheorghiu (s. 1944), shakinpelaaja ja opettaja
*Gheorghe Gheorghiu-Dej (1901–1965), poliitikko
*Luminiţa Gheorghiu (1949–2021), näyttelijä
*Matei Gheorghiu (s. 1984), romanialais-suomalainen säveltäjä
*Valentin Gheorghiu (1928–2023), pianisti ja säveltäjä.

## Katso myös
Gheorghiu liittyy myös seuraaviin:

*Ştefan Gheorghiu -akatemia (*Academia Ştefan Gheorghiu*), Romanian kommunistipuolueen perustama yliopisto
*Oneşti, vuosina 1965–1989 Gheorghe Gheorghiu-Dej, kaupunki.
Aittojärvi (Taipaleenharju)

**Aittojärvi** on Pudasjärven kaupungissa Taipaleenharjun kylässä sijaitseva järvi. Se sijaitsee noin 15 kilometrin päässä kaupungin keskustaajamasta Kurenalta, ja noin 70 kilometriä Oulusta valtatien 20 eteläpuolella. Nimensä järvi lienee saanut jo varhain sen rannalle rakennetuista aitoista eränkäynnin, saaliin ja verkkojen säilyttämiseksi.

Järvi rajoittuu pohjoisrantaa lukuun ottamatta metsiin. Pohjoisrannalla on peltoja. Järven rantoja kiertävät laajat saraniityt. Vesikasvillisuutta on eniten järven länsipuolella, joka ajoittain on lähes kokonaan järvikortteen valtaama. Järveen laskee Sorvarinjärvestä lähtevä Sorvarinoja.

Järvessä on runsas vesilinnusto, ja se luokitellaankin valtakunnallisessa lintuvesiensuojeluohjelmassa kansainvälisesti arvokkaaksi kohteeksi. Siellä pesii 9–11 vesilintulajia, joiden vuotuinen kanta on 130–140 paria. Runsaslukuisimpia lajeja ovat muun muassa tukkasotka, haapana, sinisorsa ja tavi.

## Lähteet
Näennäisviljely

**Näennäisviljely** on maanviljelyä, jossa pellot pidetään viljelyksessä Euroopan unionin yhteisen maatalouspolitiikan tukien avulla, mutta ei tähdätä laadullisesti tai varsinkaan määrällisesti hyvään satoon. Näennäisviljely saattaa olla kannattavampaa kuin hyvään satoon tähtäävä viljely Suomessa siksi, että suuri osa tulosta tulee viljelemiseen liittyvistä maataloustuista eikä enää kokonaan tuotannon myymisestä saadusta hinnasta.

Näennäisviljelyssä käytetään vähemmän siemeniä ja lannoitteita, mahdollisesti myös kasvinsuojeluaineita kuin hyvään satoon tähtäävässä viljelyssä. Näin säästetään suoranaisia ainekustannuksia sekä myös konetunteja pellolla.

Osaan tuista ei ole liittynyt velvoitetta  kerätä satoa pois pelloilta. Maataloustukien saamisen ehtona on hyvän maatalouskäytännön mukainen viljely
Näennäisviljelyn torjumiseksi EU on lisännyt tukiin jatkojalostusvelvoitteita.

## Lähteet
Mark Messier Leadership Award

**Mark Messier Leadership Award** on jääkiekkoliiga NHL:n palkinto. Palkinto jaettiin ensimmäisen kerran kaudella 2006–2007, ja se oli aluksi kaksiosainen. Siitä jaettiin vuosittainen palkinto, sekä kauden aikana kuukausittainen viisi kertaa. Kuukausittaisista palkinnoista luovuttiin kaudella 2007–2008. Palkintoa sponsoroi Bridgestone.

Palkinto annetaan pelaajalle, joka on osoittanut positiivista esimerkkiä jäällä, vaikutusta joukkuetovereihin ja omistautumista yhteisön toimintaan ja hyväntekeväisyyteen. Palkinnon saajan valitsee entinen jääkiekkoilija Mark Messier, jonka mukaan palkinto on nimetty.

## Vuosittaiset palkitut

**Voittajat maittain: (2007–2025)**

## Kuukausittain palkitut

## Lähteet
Pianokvartetto

**Pianokvartetto** on yksi kamarimusiikin laji. Tavallisimmin soittimina ovat piano, viulu, alttoviulu ja sello. Toisinaan kuitenkin pianon ohella pianokvartetossa saattaa olla muitakin soittimia. Tästä esimerkkinä on vaikkapa Olivier Messiaenin *Ajan lopun kvartetto*: viulu, sello, klarinetti, piano

Pianokvartettoja kirjoittivat jo klassismin ajan säveltäjät, esimerkiksi Wolfgang Amadeus Mozart ja Ludwig van Beethoven. Lajin tärkein kukoistuskausi oli kuitenkin romantiikka, jolloin hienoja pianokvartettoja sävelsivät mm. Felix Mendelssohn, Carl Maria von Weber, Johannes Brahms, Robert Schumann, Antonín Dvořák, Gabriel Fauré, Max Reger, Camille Saint-Saëns ja Josef Suk. Myös suomalaisista säveltäjistä esimerkiksi Ilmari Hannikainen, Armas Launis, Arvo Laitinen, Helvi Leiviskä ja Uuno Klami ovat säveltäneet pianokvartettoja.
Howard Jones (metallilaulaja)

**Howard Jones** on yhdysvaltalainen metallimuusikko, joka tunnetaan parhaiten metalcore-yhtye Killswitch Engagen vuosien 2002–2012 laulajana. Vuonna 2012 Jones jätti yhtyeen terveyssyiden vuoksi. Hän ilmoitti syiksi pitkään toteamattomana olleen 2. tyypin diabeteksen, joka aiheutti hänelle väsymyksen, sekä toiseksi syyksi sen, ettei hän enää innostunut uuden albumin tekemisestä. Hän kertoi haastattelussa joutuneensa diabeteksen vuoksi kolmeksi päiväksi koomaan.

Ennen kuin Jones liittyi Killswitch Engageen, hän oli Blood Has Been Shed -nimisen mathcore-yhtyeen laulaja vuosina 1997–2004. Yhtye lopetti vuonna 2004, kun Jones oli Killswitch Engagen laulajana ja yhtyeen rumpali Justin Foley oli myös liittynyt Killswitch Engageen.

Killswitch Engagen jälkeen Jones on työstänyt projektia nimeltä Devil You Know yhdessä Francesco Artusaton (All Shall Perish) ja John Sankeyn (Devolved, Fear Factory ja Divine Heresy) kanssa. Yhtyeen debyyttialbumi *[[The Beauty of Destruction]]* julkaistiin vuonna 2014. Yhtye tunnetaan nykyään nimellä Light The Torch.

Howard Jones on yksi harvoista afroamerikkalaisista metallimuusikoista. Howard Jones noudattaa Straight Edge -elämäntyyliä.

## Diskografia

### Blood Has Been Shed
* I Dwell on Thoughts of You (21. syyskuuta 1999, Ferret Records)
* Novella of Uriel (20. helmikuuta 2001, Ferret Records)
* Spirals (11. maaliskuuta 2003, Ferret Records)

### Killswitch Engage
* *Fixation on the Darkness* – kappale (2003)
* The End of Heartache (11. toukokuuta 2004, Roadrunner Records)
* As Daylight Dies (21. marraskuuta 2006, Roadrunner Records)
* Killswitch Engage (30. kesäkuuta 2009, Roadrunner Records)

### Devil You Know (Nykyisin Light the Torch nimellä)
* The Beauty of Destruction – 2014
* They Bleed Red – 2015
* Revival - 2018
Yleisurheilu kesäolympialaisissa 1928

**[[Kesäolympialaiset 1928|Vuoden 1928 kesäolympialaisissa]] [[Amsterdam]]issa** järjestettiin yleisurheilussa 27 kilpailutapahtumaa. Ensimmäistä kertaa yleisurheilutapahtumia oli olympiaohjelmassa myös naisille.

## Mitalistit
### Miehet

### Naiset

## Lähteet
* 
* 

### Viitteet

## Aiheesta muualla
* Kansainvälisen Olympiakomitean tulostietokanta
Yleisurheilu kesäolympialaisissa 1932

**[[Kesäolympialaiset 1932|Vuoden 1932 kesäolympialaisissa]] [[Los Angeles]]issa** järjestettiin yleisurheilussa 29 kilpailutapahtumaa, 23 miehille ja 6 naisille.

## Mitalistit
### Miehet

### Naiset

## Lähteet
*Kansainvälisen Olympiakomitean tulostietokanta

## Aiheesta muualla
Lluís Sastre

**Lluís Sastre Reus** (s. 26. maaliskuuta 1986 Binisalem, Espanja) on espanjalainen jalkapalloilija. Hän oli pelipaikaltaan keskikenttäpelaaja. Hän edusti vuonna 2022 päättyneellä pelaajaurallaan Espanjan Primera Divisiónissa Real Valladolidia, Leganésia ja Huescaa. Hän pelasi uransa loppuvuosina Espanjan lisäksi Kyproksella ja Intiassa.

## Lähteet
Amsterdamin julistus

**Amsterdamin julistus** on julistus humanismin perustavista periaatteista, joka on hyväksytty Kansainvälisen humanistisen ja eettisen liiton (IHEU) yleiskokouksessa vuonna 2002. Julistuksen perusajatukset tiivistettynä ovat seuraavat:

# *Humanismi on [[Etiikka|eettistä]]*. Humanistit ovat vakuuttuneita siitä, että moraalisuus on erottamaton osa ihmisyyttä ja perustuu toisten ymmärtämiseen ja huolenpitoon toisista, eikä edellytä ulkoista vakuutusta.
# *Humanismi on [[Järki|järkevää]]*. Humanistit ovat vakuuttuneita, että maailman ongelmien ratkaisut löytyvät pikemmin ihmisen ajattelusta ja toiminnasta kuin jumalallisesta asioihin puuttumisesta. Humanismi puoltaa tieteen käyttöä ihmiskunnan hyvinvoinnin ongelmissa. Samalla kuitenkin inhimillisten arvojen on säädeltävä tieteen ja tekniikan käyttöä. 
# *Humanismi tukee [[Demokratia|kansanvaltaa]] ja [[Ihmisoikeudet|ihmisoikeuksia]]*.
# *Humanismi edellyttää, että henkilökohtaiseen [[Vapaus|vapauteen]] tulee liittää yhteiskunnallinen vastuu*. Humanismi ei ole sitoutunut uskonkappaleisiin, eikä se edellytä kannattajiltaan minkään opinkappaleiden tunnustamista.
# *Humanismi tarjoaa yhden vastauksen siihen, että monet etsivät vaihtoehtoja dogmaattisille uskonnoille*. Humanismin mukaan luotettava tieto todellisuudesta ja ihmisistä syntyy jatkuvassa kokemusten, arvioinnin ja korjaamisen tapahtumasarjassa.
# *Humanismi arvostaa [[Taide|taiteellista]] [[Luovuus|luovuutta]] ja [[mielikuvitus]]ta*.
# *Humanismi on [[elämänkatsomus]], joka tavoittelee [[Hyvä elämä|hyvää elämää]]* kannustamalla ihmisiä eettiseen ja luovaan elämään.

## Katso myös
* Humanistimanifesti
* Sekulaarihumanistinen julistus
* Keskinäisen riippuvuuden julistus

## Lähteet

## Aiheesta muualla
* Modernin humanismin julistus. Kansainvälisen humanistiliiton (Humanists International) yleiskokous Glasgowissa vuonna 2022, korvaa Amsterdamin julistuksen 2002.
Clay Walker

**Ernest Clayton "Clay" Walker, Jr.** (s. 19. elokuuta 1969 Beaumont, Texas) on yhdysvaltalainen countrymusiikin laulaja.

Walker on Ernest Clayton Walker Sr:n ja Danna Bush vanhin lapsi. Hänellä on sisko Kimberly ja veli Jared. Hän kiinnostui musiikista lapsuudessaan ja valmistui Vidor High Schoolista vuonna 1987. 

Walker sai levytyssopimuksen Giant Recordsilta, joka julkaisi hänen debyyttialbuminsa *Clay Walker* vuonna 1993. Siltä nousi listaykköseksi kolme singleä: "What's It to You", "Live Until I Die" ja "Dreaming With My Eyes Wide Open". 

Walker on jatkanut uraansa menestyksellä vuonna 1996 todetusta MS-taudista huolimatta. Uusin studioalbumi *Fall* julkaistiin 17. huhtikuuta 2007. Walkerilla on entisen puolisonsa Lorin kanssa kaksi tytärtä. 

## Diskografia
### Studioalbumit
* *Clay Walker* (1993, #52 US)
* *If I Could Make a Living* (1994, #42 US)
* *Hypnotize the Moon* (1995, #57 US)
* *Rumor Has It* (1997, #32 US)
* *Live, Laugh, Love* (1999, #55 US)
* *Say No More* (2001, #129 US)
* *Christmas* (2002)
* *A Few Questions* (2003, #23 US)
* *Fall* (2007, #15 US)
* *She Won't Be Lonely Long* (2010, #16 US)
* *Long Live the Cowboy* (2019)

### Kokoelmat
* *Greatest Hits* (1998, #42 US)

### Singlet
* 1993
** "What's It to You" (US Hot 100: 73, US Country: 1)
** "Live Until I Die" (US Country: 1)
* 1994
** "Where Do I Fit in the Picture" (US Country: 11)
** "Dreaming With My Eyes Open" (US Country: 1)
** "White Palace" (US Country: 67)
** "If I Could Make a Living" (US Country: 1)
* 1995
** "This Woman and This Man" (US Country: 1)
** "My Heart Will Never Know" (US Country: 16)
** "Who Needs You Baby" (US Country: 2)
* 1996
** "Hypnotize the Moon" (US Country: 2)
** "Only On Days That End In “Y" (US Country: 5)
** "Bury the Shovel" (US Country: 18)
* 1997
** "Rumor Has It" (US Country: 1)
** "One, Two, I Love You" (US Country: 18)
** "Watch This" (US Hot 100: 65, US Country: 4)
** "Then What?" (US Hot 100: 65, US Country: 2)
* 1998
** "Ordinary People" (US Country: 35)
** "You're Beginning To Get To Me" (US Hot 100: 39, US Country: 2)
** "Holding Her And Loving You" (US Country: 68)
* 1999
** "Once in a Lifetime" (US Country: 50)
** "She's Always Right" (US Hot 100: 74, US Country: 16)
** "Live, Laugh, Love" (US Hot 100: 66, US Country: 11)
** "The Chain of Love" (US Hot 100: 40, US Country: 3)
* 2000
** "Blue Christmas" (US Country: 53)
* 2001
** "Cowboy Christmas" (US Country: 70)
** "Say No More" (US Country: 33)
** "If You Ever Feel Like Lovin' Me Again" (US Country: 27)
* 2003
** "Feliz Navidad" (US Country: 49)
** "A Few Questions" (US Hot 100: 55, US Country: 9)
* 2004
** "I Can't Sleep" (US Hot 100: 61, US Country: 9)
** "Jesus Was a Country Boy" (US Country: 31)
* 2006
** "Fore She Was Mama" (US Country: 21)
* 2007
** "Fall" (US Country: 30)

## Aiheesta muualla
* Viralliset sivut
Hornet

**Hornet** voi tarkoittaa ainakin seuraavia asioita:

*McDonnell Douglas F/A-18 Hornet, yhdysvaltalainen McDonell Douglasin valmistama monitoimihävittäjä.
*New Orleans Hornets, yhdysvaltalainen koripallojoukkue.
*Honda CB600F Hornet, Hondan CB-sarjan moottoripyörä.
*Dodge Hornet, eräs Dodgen vuonna 2008 esitelty automalli.
*AMC Hornet, yhdysvaltalainen automalli vuosilta 1970-1977.
*Hudson Hornet, yhdysvaltalainen automalli 1950-luvulta.
*De Havilland DH.87 Hornet Moth, De Havillandin valmistama kaksitasoinen lentokone vuodelta 1934.
*De Havilland D.H.103 Hornet, De Havillandin valmistama kaksimoottorinen lentokone vuosilta 1944-1956.
*Pratt & Whitney R-1690-B Hornet, lentokonemoottori
*Atria Chick Hornet, Atrian broilerisiipipalavalmisruoka.
*Green Hornet, 1930-luvun radiokuunnelman hahmo
** *[[The Green Hornet]]*, hahmoon perustuva elokuva vuodelta 2011

## Laivat
;Yhdysvaltain laivasto
* USS Hornet (1775), 10-tykkinen sluuppi
* USS Hornet (1805), 10-tykkinen sluuppi
* USS Hornet (1805), priki
* USS Hornet (1813), 5-tykkinen kuunari
* USS Hornet (1865), siipiratasalus
* USS Hornet (1898), tykkivene
* USS Hornet (1940), Yorktown-luokan lentotukialus
* USS Hornet (CV-12), Essex-luokan lentotukialus.
;Britannian kuninkaallinen laivasto
* HMS Hornet (1745), 14-tykkinen Merlin-luokan tykkisluuppi
* HMS Hornet (1763), 6-tykkinen kutteri
* HMS Hornet (1776), 14-tykkinen Swan-luokan sluuppi
* HMS Hornet (1794), 16-tykkinen Cormorant-luokan sluuppi
* HMS Hornet (1794), 4-tykkinen alus
* HMS Hornet (1831), 6-tykkinen Cockatrice-luokan kuunari
* HMS Hornet (1854), 17-tykkinen Cruizer-luokan sluuppi
* HMS Hornet (1868), Beacon-luokan tykkivene
* HMS Hornet (1893), Havock-luokan torpedovenehävittäjä
* HMS Hornet (1911), Acheron-luokan hävittäjä
* HMS Hornet (tukikohta), rannikkojoukkojen tukikohta Gosport
NHL-kausi 1996–1997

**NHL-kausi 1996–1997** oli National Hockey Leaguen 80. kausi. Sarjassa pelasi 26 joukkuetta, ja jokainen pelasi 82 ottelua. Stanley Cupin voitti Detroit Red Wings suoraan neljässä loppuottelussa Philadelphia Flyersia vastaan.

Kausi oli Phoenix Coyotesin ensimmäinen, sillä Winnipeg Jets oli myyty Phoenixiin. Kausi oli puolestaan Hartford Whalersille viimeinen, kun joukkue siirtyi Pohjois-Carolinaan kauden loputtua. Kausi oli myös Mario Lemieux'n viimeinen kausi. Lemieux tosin teki vielä paluun NHL:ään vuonna 2000.

Kausi 1996–1997 oli myös erään aikakauden loppu, sillä viimeinenkin ilman kypärää pelannut pelaaja, Craig MacTavish, päätti uransa tähän kauteen.

## Runkosarja
### Tulokset
*V = Voitot, H = Häviöt, T = Tasapelit, TM = Tehdyt maalit, PM = Päästetyt maalit, Pts = Pisteet*

**Itäinen konferenssi**

**Läntinen konferenssi**

### Pistepörssi
* O = Ottelut, M = Maalit, S = Syötöt, Pts = Pisteet*

## Pudotuspelit

### Pudotuspelien pisteet
*O = Ottelut, M = Maalit, S = Syötöt, Pts = Pisteet*

## Palkinnot
Palkintojenjakotilaisuus oli 19. kesäkuuta, 1997.

### All-Star -joukkueet

## Debyytit
Seuraavat pelaajat pelasivat ensimmäisen NHL-ottelunsa kuluneella kaudella.
* Dwayne Roloson, Calgary Flames
* Marc Denis, Colorado Avalanche
* Roman Turek, Dallas Stars
* Tomas Holmström, Detroit Red Wings
* Jean-Sebastien Giguere, Hartford Whalers
* Tomas Vokoun, Montreal Canadiens
* Jay Pandolfo, New Jersey Devils
* Bryan Berard, New York Islanders
*Wade Redden, Ottawa Senators
* Janne Niinimaa, Philadelphia Flyers
* Vaclav Prospal, Philadelphia Flyers
* Patrick Lalime, Pittsburgh Penguins

## Uransa lopettaneet
Seuraavat pelaajat lopettivat NHL-uransa kuluneeseen kauteen.
*Tim Cheveldae, Boston Bruins
*Charlie Huddy, Buffalo Sabres
*Denis Savard, Chicago Blackhawks
*Sergei Makarov, Dallas Stars
*Neal Broten, Dallas Stars
*Mike Ramsey, Detroit Red Wings
*Vladimir Konstantinov, Detroit Red Wings
*Dale Hawerchuk, Philadelphia Flyers
*Brad McCrimmon, Philadelphia Flyers
*Dan Quinn, Pittsburgh Penguins
*Joe Mullen, Pittsburgh Penguins
*Tim Hunter, San Jose Sharks
*Craig MacTavish, St. Louis Blues
*Gary Leeman, St. Louis Blues
*Jon Casey, St. Louis Blues
*Jay Wells, Tampa Bay Lightning
*Don Beaupre, Toronto Maple Leafs
*Mike Ridley, Vancouver Canucks
Anton Rop

**Anton Rop** (s. 27. joulukuuta 1960) on slovenialainen poliitikko. Hän oli maansa pääministeri 2002–2004. Hän johti vuoteen 2005 vasemmistolaista Liberaalidemokraattista puoluetta (Liberalna Demokracija Slovenije – LDS), mutta erosi siitä maaliskuussa 2007 ja liittyi sosiaalidemokraatteihin (Socialni demokrati).

Rop opiskeli taloustiedettä Ljubljanassa. Hän oli 1996–2000 työ-, perhe- ja sosiaaliasioiden ministerinä ja vuodesta 2000 valtiovarainministerinä. Kun pitkäaikainen pääministeri Janez Drnovšek valittiin presidentiksi, Rop seurasi häntä pääministerinä. Kaudellaan hän myös riitaantui presidentti Drnovšekin kanssa.

Pääministerikautensa jälkeen Rop oli kuusi vuotta parlamentin varapuhemies. Vuonna 2010 hän siirtyi Euroopan investointipankkiin.

## Lähteet
Andrej Bajuk

**Andrej Bajuk** (18. lokakuuta 1943 Ljubljana – 16. elokuuta 2011) oli slovenialainen pankkiiri ja poliitikko. Hän johti lyhytaikaista oikeistohallitusta vuonna 2000.

Bajuk syntyi Ljubljanassa, mutta hänen perheensä lähti maasta toukokuussa 1945. He viettivät kolmisen vuotta pakolaisleireillä Itävallassa ja muuttivat sen jälkeen Argentiinaan, jossa Bajuk kasvoi Mendozassa. Hän opiskeli Universidad Nacional de Cuyossa ja kaksi vuotta Chicagon yliopistossa, josta sai ensimmäisen maisterin tutkintonsa. Toisen hän suoritti tohtorin tutkinnon ohella Kalifornian (Berkeley) yliopistossa. Hän palasi Mendozaan yliopiston professoriksi, mutta siirtyi pian Washingtoniin ja työskenteli vuoden Maailmanpankissa ja pitkään Inter-American Development Bankissa, jonka edustajana hän toimi muun muassa Pariisissa.

Bajuk palasi vuonna 1999 Sloveniaan, jossa neuvotteli Slovenian kristillisdemokraattien (SKD) ja Slovenian demokraattisen puolueen (SDS) yhdistymisestä. Hänet valittiin yhdistyneen puolueen varapuheenjohtajaksi.

Bajuk nousi pääministeriksi 3. toukokuuta 2000. Heinäkuussa SLS+SKD äänesti vastoin aiemmin sovittua ja hallituksen linjaa kannattaen parlamentin esitystä vaalijärjestelmän muuttamisesta suhteelliseen vaalitapaan. Tämän johdosta Bajuk erosi ja perusti elokuussa uuden Uusi Slovenia -puolueen (Nova Slovenija, NSi). Häntä seurasi pääministerinä hänen edeltäjänsä Janez Drnovšek.

Bajuk valittiin uudelleen parlamenttiin vuonna 2004, mutta hän jätti parlamenttipaikkansa liittyessään Janez Janšan hallitukseen valtiovarainministeriksi.

Bajuk kuoli 67-vuotiaana 16. elokuuta 2011.

## Lähteet

## Aiheesta muualla
Spyker F8-VII

**Spyker F8-VII** on Formula 1 -auto, jota Spyker-talli käytti kaudella . Voimanlähteenä F8-VII:ssa toimi Ferrarin 2,4-litrainen F1-056H V8 -moottori. Autolla kilpailuissa ajoivat alankomaalainen Christijan Albers ja saksalainen Adrian Sutil. Albers sai kuitenkin potkut tallista Britannian GP:n jälkeen ja hänet korvasi Euroopan GP:ssä Markus Winkelhock. Unkarin GP:stä eteenpäin tallin toista autoa ajoi Sakon Yamamoto.

F8-VII oli tallin ensimmäinen itse suunnittelema auto, sillä se ajoi kaudella  vielä Midlandin valmistamilla autoilla. F8-VII:stä kehitettiin myös B-malli, jota käytettiin Italian GP:stä lähtien kauden loppuun saakka. Sutil ajoi autolla tallin ainoan pistesijoituksen Japanin osakilpailussa, missä hän oli kahdeksas. Talli sijoittui kauden lopputuloksissa viimeiselle sijalle, vaikka McLarenin pisteet hylättiin vakoiluskandaalin vuoksi.

Auton nimeäminen perustuu Spykerin omiin perinteisiin autojen ja lentokoneiden valmistajina. Spykerin valmistamat ensimmäiset modernit autot olivat C-malleja ja tulossa oli E-mallisto, joten F-mallisto oli luonnollinen valinta formuloille. Numero kahdeksan viittaa puolestaan Ferrarin moottorin kahdeksaan sylinteriin.

## Formula 1 -tulokset

## Lähteet

## Aiheesta muualla